钦定古今图书集成/方舆汇编/边裔典/第030卷 > 魏
## 钦定古今图书集成/方舆汇编/边裔典/第030卷 > 魏

### 明帝青龙二年百济仇首王薨古尔王立

按《魏志》不载　按《朝鲜史略》。“百济仇首王在位二十
一年薨。肖古王弟古尔王立。”〈魏青龙二年〉《改官制》，置“内臣
佐平，掌宣纳事，内头佐平，掌库藏事，内法佐平，掌礼
仪事，卫士佐平，掌宿卫事，朝廷佐平，掌刑狱事；兵官
佐平，掌外兵马事。六佐平并一品。”又置达率二品，恩
率三品，德率四品，捍率五品，奈率六品，将德七品，施
德八品，固德九品，季德十品，对德十一品，文督十二
品，武督十三品，佐军十四品，振武十五品，立《犯赃之
禁》。凡官人受财及盗者，三倍征赃，禁锢终身。